Käsken kaikkia poliiseja,
jotka palvelevat Japanin konsulaattia Gandon Myeongjeongissa,
siirtymään poliisiasemalle ja ampumaan kapinalliset kuoliaaksi!
Kukistakaa joseonilaiset niskoittelijat,
jotka ovat laittomasti vallanneet keisarikunnan kiinteistön,
ja ampukaa heidät!
Näin Japanin keisarikunta kiittää -
hänen majesteettiaan keisaria armollisuudesta!
Joka mies! Hyökkäykseen!
Hyökkäykseen!
Miksei mitään tapahdu? -Mikseivät he hyökkää?
Näitte itsekin, miten hurjia he ovat. Emme halua kuolla.
Petätkö hänen majesteettinsa?
Petättekö te kaikki hänen majesteettinsa?
Eteenpäin!
Mitä oikein odotatte?
Olette velkaa hänen majesteetilleen!
Näyttäkää te esimerkkiä, herra konsuli.
Tehän olette kaikkein eniten velkaa keisarille.
Itse asiassa -
minä en ole hänelle paljonkaan velkaa.
En ole koskaan edes nähnyt häntä.
Miehet! Odottakaa valmiudessa!
Meillä on vain vähän aseita.
Emme kestä pitkään.
Seon-bok.
Keksitkö mitään?
Olet asunut täällä pisimpään, tunnet paikan parhaiten.
Mitä tehdään?
On minulla yksi ajatus…
Ei, se on liian vaarallista.
Kun Jang Ki-ryong palaa,
olemme mennyttä kalua.
Sen sijaan, että jäisimme odottamaan kivuliasta kuolemaa,
Yoon,
meidän kannattaa edes yrittää, vaikka vaarallistakin keinoa.
Kerro siis ajatuksesi, Seon-bok.
No, yhden meistä pitäisi ensin mennä edeltä.
Majataloni takana on kärry.
Jos sen saa tuotua tänne, kaikki ratkeaa kerralla.
Mitä siinä kärryssä on?
Älä viivyttele, vaan kerro kaikki.
Siinä on tsekeiltä kalliilla ostamani Maxim-konekivääri.
Tappavan tehokas.
Sen pystyy noutamaan -
vain joku ketterä ja nopsajalkainen, joka pystyy väistämään luodit.
Mitä?
Miksi te minua katsotte?
Minua alkaa hermostuttaa.
Hitto. Pitäisi osata myös ampua.
Voi paska.
Herra Yamada,
eikö meidän pitäisi tehdä jotakin?
Hyökätään sisään tai keskitetään tulivoima.
Tarkastaja Ōoka olisi varmasti tehnyt niin.
Mitä tarkoitatte?
Väitättekö, etten ole tarkastaja Ōokan veroinen?
Voit vielä perääntyä. Sano vain, jos haluat, että minä menen.
Ei tarvitse. Voin olla muuten typerä, mutta tämän osaan paremmin kuin sinä.
Ole varovainen. Ja ota tämä varmuuden vuoksi.
En osaa käyttää sitä, se vain hidastaisi minua.
Palaan ihan kohta.
Minä menen nyt.
Pysykää te turvassa.
Miksi tuo käyttäytyy kuin astuisi kuolemaansa?
Vähältä piti.
Herra Yamada! -Hiljaa!
Älkää tehkö mitään!
Hiljaa!
Hittolainen.
Herra konsuli!
Perhana!
Ottakaa tuo mies kiinni!
Äkkiä! Perään!
Hän on yksin!
Taas meni ohi. Ei ole totta.
Miten tätä käytetään?
Asento ainakin oli hyvä.
Hermo tässä menee.
On liian hiljaista. Onko jokin mennyt vikaan?
Miten niin vikaan?
Väitätkö, että Choraeng-yi on mennyt kuolemaan?
Miksi sinä tuollaisia puhut?
Olen vain huolissani! -Lopettakaa.
Toivotaan, että hiljaisuus on hyvä merkki. Emme voi muutakaan.
Hakekaa kaikki jäljellä olevat ammukset.
Mitä aiotte tehdä?
Meitä ehkä pelottaa, mutta luoteja meillä riittää.
Ammutaan tauotta, kunnes kaikki kuolevat.
Menkää nyt. Heti. -Selvä.
Ai helvetti!
Mikä tämä on?
Tappokone.
Myeongjeong näkyy jo, kenraali!
Tapetaan kaikki heti, kun päästään perille! Valmiina!
Kaikki miehet! Tähdätkää!
Hänen majesteettinsa keisarin puolesta, luoteja säästämättä…
Hoi!
Maistuisiko purtava?
Tässä teille pureskeltavaa, paskapäät!
Choraeng-yi!
Pysykää matalana!
Kaverit! Oletteko kunnossa?
Au, polttaa!
Mitä hittoa? -Choraeng-yi!
Choraeng-yi tuli!
Herra Choi!
Yoon! Minä tulin nyt!
Sanoinhan, että minulta tämä onnistuu!
Miksei heitä näy?
Ovatko he kuolleet?
Kuulitteko te? Minä tulin nyt!
Ovatko he kaikki kuolleet?
Yoon!
Ettekö kuulleet, kun huusin?
Sinä senkin munapää!
Hemmetin mulkku, luulin että kuolit!
Miksi sinä vollotat?
Pelastit meidät kaikki, Choraeng-yi.
Juu, mutta voisiko tämä nyt päästää irti?
Herra Choi!
Choraeng-yi. Hyvää työtä.
Te sivistymättömät joseonilaiset koirat…
Nyt äkkiä pois ennen kuin Jang Ki-ryong palaa.
Nam-chuniakin täytyy auttaa.
Totta. Pidetään kiirettä.
Ennen lähtöä,
voidaanko tehdä heille samoin kuin he tekivät meille?
Mitä tarkoitat?
Annetaan heidän maistaa omaa lääkettään.
Ei se vie kauan.
Ihan nopeasti vain.
MAANPETTURI
Nam-chun.
Hei.
Mietin asiaa matkalla tänne, majuri.
En usko, että meidät tapetaan.
Pieni kidutus tai muutama tusina raipaniskua varmaan tulee. Vai mitä?
Pidän huolen, ettei sinua tai muita miehiä rangaista.
Niinkö? Kiitos, herra majuri!
Seuraan teitä loppuun asti!
Satutat minua. -Voi anteeksi, herra majuri.
Palaan pian. Odottakaa tässä.
Selvä.
Jos hän on vihainen, esittäkää, ettette ymmärrä.
Hokekaa vain: "Nani?"
Aion käyttää maantierosvo Jang Ki-ryongia.
Jos kaikki onnistuu,
Fengtianin klikki ei pysty estämään sotatoimiamme.
Ei myöskään Kiinan hallinto.
Suoritan toimet luottamuksenne arvoisesti.
Kiitos teille.
Aiheutitte yksikkönne tuhon ja palasitte yksin.
Pelkuri.
En selittele mitään.
Otan nöyrästi vastaan määräämänne rangaistuksen.
Haluaisin rangaista teitä, mutten voi.
Kenraalikuvernööri Saito on pyytänyt, että teidät säästetään.
Kätevää olla Korean keisarikunnan ulkoministerin poika -
ja kenraalikuvernöörin henkilökohtainen suosikki.
Viekää typerä apurinne mukananne Gyeongseongiin.
Odotatte siellä, että teihin otetaan yhteyttä.
JOSEONILAISTEN KAPINALLISTEN TUHOAMISOPERAATIO GANDOSSA
Etsin sinua kaikkialta.
Nyt löysitte.
Il-sik kävi tiedustelemassa Myeongjeongin ympäristössä.
Kaikkialla on hiirenhiljaista.
Voimme siis hengähtää rauhassa.
Tuhosimme Myeongjeongia ja tapoimme konsulin sekä poliiseja.
Hiljaisuus voi tietää pahaakin.
Jotakin olisi jo tehty, jos niin olisi tarkoitus.
He eivät löydä kyläämme, joten voimme olla rauhassa.
Mene sinä Gyeongseongiin.
Miksi?
Et näe kotikaupunkiisi asti täältä.
Sinun pitää itse mennä sinne.
Vietät aikaasi täällä, koska ajattelet sitä naista.
En voi lähteä. Pitää suojella kylää.
Pötyä. Ei sinun lähtösi kylää vaaranna. Kuuntele nyt.
Olet kantanut raskaan vastuun -
ja tehnyt kaikkesi.
On aika rentoutua välillä.
Jos et laske taakkaasi hetkeksikään, rikot selkäsi.
Taakka ei paina, kun sitä kantaa perheen puolesta.
On totta, että ajattelen häntä.
Onpa viileä tuuli.
Pärjään kyllä.
Katsokaapa tätä! Minä olin oikeassa!
Katsokaa.
Seon-bokista 30 wonia, Byeong-palista 100 wonia. 70 wonin ero.
Ette uskoneet, kun kerroin.
Ihan totta se on! Minkä takia tuosta laiskimuksesta maksetaan 100 wonia?
Siksi, että tein yhtä ja toista.
Ei pidä vähätellä panostani, vaikkette itse ymmärrä sitä.
Sinähän hauska mies olet.
Sano se uudestaan, jos uskallat.
Piileskely alkaa käydä kalliiksi. Pitäisikö ilmiantaa sinut satasesta?
Olisiko hyvä idea? -Ei. Pyydän anteeksi.
Miten paljon minusta maksetaan?
Summan pitäisi olla ainakin 800 wonia!
Ei sinusta mitään makseta.
Mitä se pikku paskiainen yrittää?
Älä yritä vetää höplästä.
Näytäpä.
Siis…
Lahtasin niitä japseja henkeni kaupalla.
Ikävä sanoa, mutta minusta maksetaan 1 000 wonia.
Tonni vai? Mitä helvettiä?
Olet tainnut lahjoa japanilaiset!
Mitä selität?
Älä yritä! Siksi sinusta maksetaan enemmän kuin minusta!
Taasko te tappelette?
Miksi edes luette tuota roskaa? Senkin penikat!
Ettekö ikinä kasva aikuiseksi?
Entä minusta?
Palkkio herra Choista on 2 000 wonia.
Aikamoista. -Mitä?
Mitä paskaa!
Vaari ampuu nuolia! Tuskin edes tappoi ketään!
Oho, Yoon! Oletpa hienona.
Et kai aio antautua?
Lähden vähäksi aikaa Gyeongseongiin. -Miksi sinä sinne…
Ai jaa.
Menetkö sen tytön luokse?
Käyn vain pikaisesti tapaamassa ja tulen sitten takaisin.
Älä meitä mieti. Turvallista matkaa.
Pitäkää kylä pystyssä tällä väin. Sopiiko?
Ei täällä mitään hätää ole.
On niin rauhallista, että meistä tulee laiskoja.
Mene vain rauhallisin mielin.
Palaan pian.
Näkemiin.
Muista olla varovainen.
Sinusta maksetaan 6 000 wonin palkkio. Peitä kasvosi, kun kuljet ulkona!
Mitä ihmettä?
Pidä se visusti tallessa.
Minne Lee Yoon menee?
Kotikaupunkiinsa.
Hän tapaa kotikaupunkinsa.
Miten niin?
2 000 wonia.
Kallis tyttö.
Pitäisikö ottaa kiinni?
Tuo kylä on Yongchun.
Aloitetaanko?
Joseonilaiset kapinalliset riehuvat kaikkialla.
Käytän tilaisuuden hyväkseni -
ja tapan kaikki Mantšuriassa toimivat kapinalliset.
Jotta se onnistuisi,
tarvitsen teidän miehiänne.
Niin voitte maksaa velkanne.
Säästin henkenne, kun iskitte rahankuljetusautoon.
Mitä aiotte?
Omia joukkojanne ette nyt voi lähettää Mantšuriaan.
Miten aiotte tappaa kapinalliset?
Välit Kiinaan ovat nyt niin kireät,
ettei Japani voi siirtää joukkoja Mantšuriaan, ei Gandoonkaan.
Aikoinaan -
Jie Zhitui katkaisi oman jalkansa ja ruokki isäntänsä lihallaan.
Otetaan mallia siitä,
kun puolustetaan keisarikuntaa.
Ylitarkastaja Nagano Yongchunin konsulaatista.
Miksi tuotte tänne aseellisen joukon?
Jos totean, että aiheutatte vaaraa Japanin omaisuudelle tai kansalaisille,
ammumme teidät kaikki!
Mitä te teette?
Laskekaa aseenne, ja…
Hetkinen vain.
Pysykää paikallanne.
Suojellaan maitamme -
tappamalla kaikki!
Selvä!
MAANTIEROSVOT TAPPOIVAT 40 JAPANILAISTA YONGCHUNISSA
Olen palannut.
Hee-shin.
Sähköt eivät toimi.
Tämä lämmittää.
Jujubateetä, suosikkiasi.
Kiitos. Arvostan tätä.
JOSEONILAISTEN KAPINALLISTEN TUHOAMISOPERAATIO GANDOSSA
Etkö ole utelias?
Etkö kysy, miksi palasin jo,
vaikka pyysin sinua odottamaan vuoden?
Tai mitä kädelleni tapahtui?
Vaikka haluan tietää, päätin odottaa,
että olet valmis kertomaan itse.
Näinä viikkoina -
ehti tapahtua paljon.
Samoihin aikoihin kun lähdit matkalle,
kuulin, että setäni oli liittynyt kapinallisiin.
Ja että setäni määräyksestä -
joku vei varastettua valtion rahaa itsenäisyystaistelijoille.
Halusin napata kuriirin itse.
Se osoittautuikin yllättävän vaikeaksi.
Kuriiri pakeni, ja yksikköni tuhoutui lähes kokonaan.
Ja minä olen sotilas, joka ei pysty ampumaan.
Olen sotilas, joka häpäisi hänen majesteettinsa…
Olen sinuun verrattuna surkea typerys.
Sellainen minä olen.
Surkea typerys.
Menkää!
Haluatko edes -
naimisiin kanssani?
Minähän lupasin.
Rakastan vain sinua loppuelämäni.
Otin yhteyttä kuullessani, että olette kaupungissa.
Kiitos, että ehditte tapaamaan minut.
Veitte rahat Gandoon henkenne kaupalla.
Teille on aina aikaa.
Miksi siis halusitte tavata?
Minulla on tietoja, jotka täytyy välittää heti Gandoon.
Välittäminen onnistuu, mutta…
Onko lähde luotettava?
On. Se on suoraan Nanamin 19. divisioonasta.
Muutaman päivän kuluttua -
aloitetaan teho-operaatio Gandon kapinallisia vastaan.
Japanin armeija ylittää Dumanjoen ja hyökkää Gandoon.
Mahdotonta. Japani ei lähetä asevoimia Gandoon -
suojellakseen välejään Kiinaan.
Mantšurialainen rosvo Jang Ki-ryong hyökkäsi Japania vastaan Yongchunissa.
Olette kai kuullut siitä?
Ylitarkastaja Nagano kuoli,
samoin 39 muuta japanilaista.
Siksi 19. divisioona tapasi Fengtianin klikin.
Keisarin uskollisia alamaisia kuoli teidän maallanne!
Japanin armeija -
hoitaa tämän asian itse.
Mitä tapahtui?
Odotetusti. Japanilla on oikeutus toimiinsa.
Hyvä on.
Tehdään, kuten toivotte.
Sallin Japanille aseelliset toimet Mantšuriassa.
Kuitenkin,
jos yksikin kiinalainen kuolee,
syttyy sota!
Siis Japani-mielinen maantierosvo hyökkäsi omien kimppuun.
Sitä käytetään tekosyynä asevoimien viemiselle Gandoon.
Niin saadaan armeija paikalle joseonilaisia tuhoamaan.
Näinkö pyritään tappamaan kaikki itsenäisyysmieliset Gandossa?
Juuri niin.
Kymmenet tuhannet Japanin sotilaat -
suuntaavat Gandoon tappamaan joseonilaisia.
Jollemme valmistaudu, tulee mittavia tappioita.
Puhutaan ulkona.
GYEONGSEONG
Monen mielestä meidän pitäisi lähteä pakoon Gandosta.
Itsenäisyysarmeija ei voi tällä hetkellä voittaa japanilaisia.
Älkää luovuttako, vaan taistelkaa Gandossa asuvien maanmiestemme puolesta.
Tulen pian mukaanne.
Aiotteko erota valtion virasta?
Olen harkinnut asiaa. Se on järkevintä.
Hankin tietoja 19. divisioonasta ja välitän ne teille.
Liian vaarallista. Entä jos jäätte kiinni?
Olen ollut itsenäisyystaistelija ja Japania kannattavan miehen tytär -
jo yli 20 vuotta.
Pärjään kyllä.
Mikä hätänä?
Tuo on se mies Cheonbovuorelta.
Tuliko hän etsimään teitä?
Meidän molempien -
täytyy sivuuttaa henkilökohtaiset tunteemme.
Vain niin -
voimme olla luomassa uutta maailmaa.
Pysykää elossa.
Pysykää elossa niin kauan kuin minä elän.
Kun tapaamme uudelleen,
tahdon tietää nimenne.
Vaikka siihen kuluisi 20 vuotta.
Pysytään elossa,
kunnes tapaamme taas.
Päivää.
Ostaisin kukkia. -Niinkö?
Pysyn elossa ja etsin sinut, Hee-shin.
No?
Tapasiko Hee-shin itsenäisyystaistelijan?
Tapasi.
Toisin sanoen -
hän varasti minulta tietoja -
ja välitti ne itsenäisyysarmeijalle.
Niin. Kuulin kaiken.
Ilmeisesti hän oli ollut kuljettamassa varastettua rahaa Gandoon.
Olen ollut todellinen idiootti.
Typerä idiootti.
Rakastin häntä ja luotin häneen.
Enkä tajunnut mitään.
Kun etsimme kapinallista, joka Jang Seokin piti tavata…
Hee-shin.
Kun hän kertoi lähtevänsä työmatkalle Gandoon…
Se päätettiin yllättäen, en ole ehtinyt kertoa vielä.
Hän oli yksi heistä.
Uskoin kaiken, mitä hän sanoi.
Ei ihme, että setä piti suunsa kiinni loppuun asti.
Mahtavaa. Aivan mahtavaa.
Todella mahtavia itsenäisyystaistelijoita!
Anteeksi, että otan tämän puheeksi, mutta hänestä pitäisi tehdä ilmoitus.
Vaikuttaa varmalta, että hän on kapinallinen.
Vaikka hän onkin teille tärkeä, ilmoitus pitäisi tehdä…
Pidä sinä suusi kiinni.
Teen mitä haluan. Ilmiannan hänet tai otan vaimokseni.
Muista tämä.
Vain me kaksi tiedämme tästä, Park.
Jos tieto leviää,
tiedän, että sinä olet puhunut, ja revin sinut, lapsesi -
ja vaimosi kappaleiksi.
Onko selvä?
On. Muistan sen, herra.
Osta tuolla hyvää ruokaa lapsillesi.
Tae-ju tulee kohta, joten häivy.
Kyllä.
Anteeksi.
RAVINTOLA DAESEONG MYENOK KLO 13
Päivää. -Nuudeliannos, kiitos.
Hauska nähdä taas.
Miten menee?
Koko ajan täytyy olla varuillaan.
Syödään yhdessä.
Kiitos.
Miksi halusitte tavata?
Ihmettelen, miksi perheensä puolesta taistellut mies -
on tullut Gyeongseongiin.
Ette taida tietää, mitä on tekeillä ja mitä Gandossa nyt tapahtuu?
Gandon joseonilaiskapinallisten tuhoamisoperaatio on alkamassa.
Kapinallisten tuhoamisoperaatio.
Eli mikä?
19. divisioonan Katayama ja Japania tukeva Jang Ki-ryong -
yhdistivät voimansa Gandon itsenäisyysarmeijan kukistamiseksi.
Lukematon määrä joseonilaisia kuolee ja haavoittuu,
sillä itsenäisyystaistelijoita ei erota muista.
Siis samanlainen tuho-operaatio -
kuin 11 vuotta sitten -
suoritetaan nyt Gandossa.
Niin.
Ymmärrän, miksi tulitte tänne,
mutta näinä aikoina täytyy siirtää omat tunteet sivuun.
On unohdettava kaipuu tiettyä ihmistä kohtaan.
Vain niin voimme luoda uuden maailman.
Juna Wonsaniin lähtee!
Kaikki kyytiin!
Olemme valmiina, herra kenraali. Antakaa vain käsky.
Lähtekää liikkeelle. -Selvä!
Pidän sinut onnellisena loppuelämämme ajan.
Kaikki miehet eteenpäin!
Hukuttakaa Gando vereen.
Tapetaan kaikki!
Kaikki sarjan henkilöt, tapahtumapaikat, ryhmät, nimikkeet ja tapahtumat -
ovat fiktiivisiä.
Mahdolliset yhtymäkohdat todellisuuteen ovat sattumaa.
Tekstitys: Mari Harve